Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Amint azt az Alkotmánybíróság 23/1999. (VI. 30.) AB határozatában kifejtette, „a halott személy nem lehet alanya
Paragraph Index: 129

Amint azt az Alkotmánybíróság 23/1999. (VI. 30.) AB határozatában kifejtette, „a halott személy nem lehet alanya sem a magántitokhoz való jognak, sem a személyes adatvédelemnek. Mindkettõ személyhez fûzõdõ jog, azaz forgalomképtelenek, nem örökölhetõk, csak személyesen érvényesíthetõk, a személy halálával elenyésznek.” Az emberi méltósághoz való alkotmányos jog része az egyén önrendelkezési joga. A mûsorszolgáltatók eljárása során az eljárásban részt vevõ magánszemélyek önrendelkezési jogának megfelelõ védelmet kell kapnia a mûsorszolgáltatókkal szemben, azokkal a megszorításokkal, amelyek az eljárás jellegébõl következnek. Ebbõl fakadóan a mûsorszolgáltatót az a kötelezettség terheli, hogy mûködése során az emberi méltóság tiszteletben tartása mellett járjon el, és senkinek ne okozzon indokolatlan hátrányokat. Ez következik a Médiatv. 3. § (2) bekezdésében foglalt, a mûsorszolgáltatót terhelõ kötelezettségbõl is. Az elõzõekre figyelemmel úgy vélem, hogy a mûsorszolgáltatóknak – mûködésük során – az emberi méltóságot, az érintettek személyiségi jogait és a kegyeleti jogot tiszteletben kell tartaniuk, és biztosítaniuk kell, hogy a magánéletre vonatkozó adatok szükségtelenül ne kerüljenek nyilvánosságra. Az adatvédelmi biztos egy válogatott labdarúgó tragikus haláláról tudósító cikkel kapcsolatban közleményt adott ki, amelyben nyomatékosan és ismételten felhívta az ún. „bulvárújságírásban” dolgozó újságírók figyelmét a mértékletesség, nagyobb empátia és a személyiségi jogok tiszteletének fontosságára. A Ptk. 80. § (1)–(2) bekezdései kimondják, hogy a személyhez fûzõdõ jogok megsértését jelenti a más képmásával vagy hangfelvételével kapcsolatos bármiféle visszaélés. Képmás vagy hangfelvétel nyilvánosságra hozatalához – a nyilvános közszereplés kivételével – az érintett személy hozzájárulása szükséges. A nyílvánosságra hozatalhoz a felvételen ábrázolt személy hozzájárulására van viszont szükség, ha megállapítható a felvétel egyedisége, egyéni képmás jellege. Elõzõekbõl következik, hogy ha a közszolgálati mûsorszolgáltató, valamint más mûsorszolgáltató közszolgálati mûsorszámában más képmáshoz fûzõdõ jogát, illetve halott emlékéhez fõzõdõ jogot sértve, a jogosult engedélye nélkül mutat be képfelvételt, az emberi méltósághoz való joggal, valamint az abból levezethetõ kegyeleti joggal összefüggõ visszásságot, illetve annak közvetlen veszélyét okozhatja. 2006/162/II. szám Megállapítottam azt is, hogy az ORTT a rendelkezésre álló eszközeivel erõfeszítéseket tesz azért, hogy a mûsorszolgáltatók eljárása ne sértse a Médiatv. 3. § (2) bekezdését. Vizsgálatom során az ORTT eljárásával kapcsolatban alkotmányos joggal összefüggõ visszásságra utaló körülményt nem is észleltem. Jelen vizsgálatom nem terjedt ki az ORTT hivatkozott Ajánlása jogi (normatani) jellegének vizsgálatára. Ezért ilyen megállapításokat nem tartalmaz jelentésem. Összességében: tekintettel arra, hogy alkotmányos joggal összefüggõ visszásságot, illetve arra utaló körülményt nem tártam fel, azok orvoslására irányuló ombudsmani intézkedést nem teszek.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes